Részt vett az 1917-es októberi orosz forradalomban, 1919 és 1921 között a Petrográdi Egyetemen tanult. 1924-től 1934-ig egy fogyasztási szövetkezetben dolgozott Szibériában. 1927-ben felvették a pártba. 1935-ben Leningrádba került, egy éven át a Leningrádi Textilipari Főiskolára járt, melynek befejezése után egy textilgyár igazgatójává nevezték ki. 1938-ban Leningrádi Városi Tanácsban magas beosztást kapott, 1939-ben pedig a Szovjetunió textilipari népbiztosa lett. 1940 és 1946 között a Népbiztosok Tanácsa, valamint 1943-tól az Oroszországi SZSZSZK Minisztertanácsának helyettes elnöki posztját töltötte be. 1964-től 1980-ig a Szovjetunió Minisztertanácsának elnöke volt.